Forslaget om at lukke Astrup skole kom som et lyn fra en klar himmel. Så i al hast måtte skolebestyrelsen indkalde borgerne i Astrup til krisemøde onsdag aften. Det blev for fulde huse - hele tohundrede borgere mødte op for at gøre klar til kamp: - Med den kæmpe opbakning synes vi, at det bringer håb for, at vi har noget energi at stille op med imod politikerne, siger Niels Schøler, formand for Skolebestyrelsen på Astrup Skole til TV2/NORD. Der var heftig debat - helt uden politikere. Skolebestyrelsen og de tohundrede borgere forsøgte at finde fælles fodslag for den strategi der skal redde Astrup Skole. - Den overordnede strategi her i Arden er, at vi kan lave fælles front for at undgå skolelukninger, siger Niels Schøler til TV2/NORD.

Opsummering:
Over 200 af indbyggerne i Astrup i Himmerland var hasteindkaldt til borgermøde onsdag aften for at redde den lokale skole fra lukning. Borgerne er klar til at give politikerne kamp til stregen